Изх.№ 25-00-141/07.11.2024г.

**ДО**

**ОБЩИНСКИ СЪВЕТ**

**гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Даване на съгласие за учредяване на сервитутни права по смисъла на чл. 64 от Закона за енергетиката, през засегнати имоти – общинска собственост за изграждане на обект: „Реконструкция на въздушно ел. проводно отклонение 20 KV, в кабелно такова от същ. ЖР стълб № 23, извод „Средногорци” до ТП-1 „Долен Рудозем”, в района на ПИ 506.855; 506.425; 506.267 и 506.263 по КК на гр. Рудозем, обл. Смолян”.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Със заповед № РД-289/22.08.2024 г. на Кмета на община Рудозем е разрешено изработването на проект за изменение на Подробен устройствен план — ПРЗ на кв. 81 по плана на гр. Рудозем, одобрен със Заповед № 125/22.06.1977 г. на Кмета на община Рудозем, в обхвата на УПИ II – Инф. център от надградско значение, УПИ V - За трафопост и улична регулация.

Промяната се състои в одобряване на устройствена план - схема за реконструкция на въздушно ел. проводно отклонение 20 KV в кабелно такова. Началото на кабелното ел. захранване започва от съществуващ ЖР стълб № 23 в ПИ 63207.506.855, като преминава северно през ПИ 63207.506.855, ПИ 63207.506.425, ПИ 63207.506.854, ПИ 63207.506.267, достигайки трафопост ТП 1 „Долен Рудозем”, разположен в ПИ 63207.506.264

Дължината на трасето на обекта е приблизително 135,00 л.м. Ширината на сервитутната ивица е 1,00 м. (по 0,50 см. по двете страни на оста). Засегнати от трасето са три имота – публична и частна общинска собственост.

Проектното трасе е разработено при спазване на изискванията да не влошава условията на застрояване на поземлените имоти, да не препятства установения начин на трайно ползване и да не засяга разрешени строежи и съществуващи сгради в имотите.

Със заповед № РД – 378/24.10.2024 г. на Кмета на община Рудозем е одобрена план - схема по чл. 108, ал. 2 от ЗУТ за мрежите и съоръженията на техническата инфраструктура за обект: Външно ВиК за обект: „Реконструкция на въздушно ел. проводно отклонение 20 KV, в кабелно такова от същ. ЖР стълб № 23, извод „Средногорци” до ТП-1 „Долен Рудозем”, в района на ПИ 506.855; 506.425; 506.267 и 506.263 по КК на гр. Рудозем, обл. Смолян”.

Соглед създаване на предпоставки за реализиране на проектното предложение, на основание чл. 8, ал. 1 от ЗОС е необходимо Общинския съвет да даде съгласие за прокарване на линеен енергиен обект, тъй като се касае за разпореждане с общинско имущество чрез учредяване на ограничени вещни права.

Следва да бъде взето предвид, че съгласно разпоредбата на чл. 67, ал. 2 от Закона за енергетиката *„лицата, които изграждат или експлоатират енергийните обекти, имат право безвъзмездно да използват мостове, пътища, улици, тротоари и друга инфраструктура - публична собственост, с изключение на поземлени имоти в горски територии, за изграждане, прокарване, скачване, преминаване и поддържане на линейни енергийни обекти, като осигуряват техническата безопасност и предприемат мерки за недопускане на щети”.*

Във връзка с горното в полза на възложителя „Електроразпределение” АД следва да бъде учредено сервитутно право на прокарване на линеен енергиен обект през засегнатите имоти, съгласно чл. 64 от Закона за енергетиката.

Предвид гореизложеното, на основание чл. 21, ал. 1, т. 8 от ЗМСМА, чл. 8, ал. 1 от ЗОС чл. 64, ал. 2, чл. 67, ал. 2 от ЗЕ, предлагам на Общински съвет – Рудозем да приеме следното

**П Р О Е К Т О Р Е Ш Е Н И Е:**

1. Дава съгласие да бъдат учредени сервитутни права по чл. 64 от ЗЕ в полза на „Електроразпределение Юг” ЕАД, с ЕИК 115552190 за изграждане на обект: „Реконструкция на въздушно ел. проводно отклонение 20 KV, в кабелно такова от същ. ЖР стълб № 23, извод „Средногорци” до ТП-1 „Долен Рудозем”, в района на ПИ 506.855; 506.425; 506.267 и 506.263 по КК на гр. Рудозем, обл. Смолян”, през засегнати имоти –общинска собственост, както следва:

* Възмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.506.854 по кадастралната карта на гр. Рудозем, общ. Рудозем, с административен адрес: гр. Рудозем, ул. „Паисий Хилендарски”, с трайно предназначение на територията: урбанизирана, с начин на трайно ползване: ниско застрояване (до 10 м.), с площ: 1677 кв. м., вид собственост: общинска частна, с площ на сервитутната ивица: 62,00 кв.м.
* Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.506.267 по кадастралната карта на гр. Рудозем, общ. Рудозем, с административен адрес: гр. Рудозем, ул. „Паисий Хилендарски”, с трайно предназначение на територията: урбанизирана, с начин на трайно ползване: за второстепенна улица, с площ: 7650 кв. м., вид собственост: общинска публична, с площ на сервитутната ивица: 5,00 кв.м.
* Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.506.425 по кадастралната карта на гр. Рудозем, общ. Рудозем, с административен адрес: гр. Рудозем, ул. „Паисий Хилендарски”, с трайно предназначение на територията: урбанизирана, с начин на трайно ползване: за второстепенна улица, с площ: 2001 кв. м., вид собственост: общинска публична, с площ на сервитутната ивица: 61,00 кв.м.
* Право на преминаване на хора и техника за обслужване на линейния енергиен обект, който „Електроразпределение Юг” ЕАД, с ЕИК 115552190 ще изгради в гореописаните поземлени имоти.

2. Възлага на кмет на община Рудозем да извърши всички необходими фактически и правни действия за изпълнение на решението.

СБ/

